CELEX: 62016CN0123
Language: et
Date: 2016-02-27 00:00:00
Title: Kohtuasi C-123/16 P: Orange Polska SA 27. veebruaril 2016 esitatud apellatsioonkaebus Üldkohtu (kaheksas koda) 17. detsembri 2015. aasta otsuse peale kohtuasjas T-486/11: Orange Polska SA versus Euroopa Komisjon

30.5.2016   
            
            
               ET
            
            
               Euroopa Liidu Teataja
            
            
               C 191/10
            
         Orange Polska SA 27. veebruaril 2016 esitatud apellatsioonkaebus Üldkohtu (kaheksas koda) 17. detsembri 2015. aasta otsuse peale kohtuasjas T-486/11: Orange Polska SA versus Euroopa Komisjon
   (Kohtuasi C-123/16 P)
   (2016/C 191/12)
   Kohtumenetluse keel: inglise
   
      Pooled
   
   
      Apellant: Orange Polska SA (esindajad: barrister D. M. Beard, QC, barrister A. Howard, adwokat M. Modzelewska de Raad, adwokat P. Paśnik)
   
      Teised menetlusosalised: Euroopa Komisjon, Polska Izba Informatyki i Telekomunikacji, European Competitive Telecommunications Association
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus;
            
         
               —
            
            
               tühistada vaidlusalune otsus tervikuna; teise võimalusena
            
         
               —
            
            
               tühistada vaidlusaluse otsuse artikkel 2 tervikuna; või kolmanda võimalusena
            
         
               —
            
            
               vähendada selles määratud trahvi sobival määral; või neljanda võimalusena
            
         
               —
            
            
               kohustada komisjoni tegema uus trahviotsus; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet: esimene väide puudutab vaidlusaluses komisjoni otsuses tehtud rikkumise kohta otsustatu sisulist õiguspärasust ning kaks ülejäänud väidet on seotud vaidlusaluse otsuse artiklis 2 määratud trahvi suurusega.
   
               a.
            
            
               Esiteks väidab apellant, et Üldkohus on rikkunud õigusnormi ja teinud hindamisvea, kuna ta ei tuvastanud, et komisjon oleks pidanud tõendama seaduspärast huvi varasema tegevuse suhtes uurimise jätkamiseks ja rikkumist tuvastava otsuse vastuvõtmiseks.
            
         
               b.
            
            
               Teiseks on Üldkohus rikkunud mitu korda õigusnormi ja/või moonutanud tõendeid kinnitades komisjoni hinnangut rikkumise tagajärgede kohta trahvi suuruse väljaarvutamiseks.
            
         
               c.
            
            
               Kolmandaks on Üldkohus rikkunud õigusnormi ja teinud tõendeid hinnates ilmse hindamisvea, kuna ta keeldus trahvi vähendamiseks kergendava asjaoluna arvesse võtmast Orage’i investeeringuid.